Биографија

Ивана Цветковић је рођена 1986. године.  Завршила је Прву нишку гимназију „Стеван Сремац“ (друштвено – језички смер). Дипломирала је на Економском факултету Универзитета у Нишу, на смеру за маркетинг и на истом факултету стекла је звање мастер економисте на смеру за рачуноводство, ревизију и финансијско управљање.

Након основних студија, провела је 6 месеци у Америци кроз програм владе Сједињених Држава „Work & Travel“ који омогућава страним студентима да раде у Сједињеним Америчким државама.

Од 2013. до 2014. године била је стручни сарадник у осигуравајућој кући „Delta Generali“ Ниш. 2014. године прелази у Електродистрибуцију Србије д.о.о, Ниш на место самостални стручни сарадник , на место шефа  службе за пријем и контролу мерних места територије јужне Србије именована је 2023. године.

Од 2016. до 2018. године била је члан Савета Економског факултета. Од 2016. до 2020. била је одборник у Градској Општини Црвени Крст и председник Уније жена. У истом периоду била је ангажована на дефинисању и спровођењу активности усмерених на економско оснаживање жена у руралном подручју. Од 2020. до 2024. била је одборник у Скупштини Града Ниша  и члан Одбора за административна питања.  Била је ангажована у организацији и реализацији хумантираних акција на нивоу града и градских општина.

Говори енглески језик. Удата је и мајка двоје деце.